ועדת העבודה, הרווחה והבריאות, כנסת 16, פרוטוקול מספר 111, 2004-01-19 12:00

ג'ודי וסרמן: להיות ברור.

אהוד בן דרור: העבודה בסיעוד לא בכדי אין בה היום הרבה חיילים משוחררים, זאת עבודה לא קלה והיא עבודה בשכר לא גבוה.

אהוד בן דרור: הכוונה של המחוקק כמו שאני מבין זה ליצור שינוי התנהגות, להעניק מענק שיצור שינוי התנהגות, שהחייל יראה את המענק כתחליף לשכר, שזה מה שעושה מענק העבודה המועדפת.

אהוד בן דרור: החייל רואה את זה כשכר, אם המענק הוא 7,200-7,400 שקלים לחצי שנה של עבודה אז זה בממוצע כ- 1,200-1,300 שקלים בחודש והחייל לוקח את זה בחשבון.

אהוד בן דרור: כמובן שזה מאפשר למעסיק להוריד לו את השכר כי המעסיק יודע שהחייל רואה את המענק הזה כתחליף שכר.

אהוד בן דרור: ברגע שהמענק ינתן העבודה תחזור להיות עבודה לא קלה בשכר לא גבוה והמטפלים יעזבו.

אהוד בן דרור: ומי שיפגע מזה הם המטופלים.

אהוד בן דרור: כי אחרי חצי שנה, בגלל שזה לא יספק אפשרות תעסוקה למישהו שאין לו הרבה אפשרויות אחרות, אלא מישהו שכן יש לו את האפשרויות ללכת לתעשייה או לבנין או למסעדנות או גם לענפים שלא נותנים מענק של עבודה מועדפת, ברגע שהמענק ינתן, בטח בענף כזה בצורה טבעית בלי התערבות של סבסוד שכר, לא מושך אליו את החיילים המשוחררים.

אהוד בן דרור: ברגע שהמענק ינתן המטופלים יפגעו בכך שאחרי חצי שנה המטפל שלהם הולך וזה יגביר את התחלופה של העובדים.

אהוד בן דרור: לאור ההצעה הזאת יותר נשים מבוגרות יצאו מהענף, יותר חיילים משוחררים יכנסו, אם הענף היום לא מעסיק הרבה חיילים משוחררים אין סיבה שאחרי שהמענק ניתן החיילים ישארו, הרי השכר לא גבוה והעבודה לא קלה.

אהוד בן דרור: לענין העלות.

אהוד בן דרור: מדובר פה בהצעת חוק מאוד רחבה.

אהוד בן דרור: ענף הסיעוד זה 115-120 אלף קשישים שמקבלים סיעוד, אני לא מתייחס לכמה ילכו לשם.

אהוד בן דרור: שירותים מיוחדים זה כ- 20,000 מקבלים, ילד נכה זה כ-20,000 מקבלים, מעונות, מוסדות גריאטריים, בתי חולים שיקומיים, עוד לפני התוספות, הנוסח כפי שהוא מונח על שולחן הועדה עוד לפני הדיון, מדובר במאות אלפים של פוטנציאל לקליטת חיילים משוחררים בענפים.

אהוד בן דרור: כמובן שאני לא יכול לתת הערכה מדוייקת על המספר כמה חיילים משוחררים ילכו לעבוד שם כי מדובר בשינוי התנהגות שאנחנו יכולים רק לאמוד, אנחנו לא יכולים לדעת בדיוק כמה יהיו.

אהוד בן דרור: מדובר בפוטנציאל אדיר, פוטנציאל של מאוד אלפי מקומות.

אהוד בן דרור: היבט רביעי זה ההיבט של הסיוע למעסיק.

אהוד בן דרור: כשנותנים סיבסוד שכר לעובד המעסיק יודע שהעובד רואה את הסיבסוד שכר הזה, הוא רואה את המענק הזה, זה מאפשר למעסיק שאם היום הוא משלם שכר מינימום פלוס קצת, להוריד.

אהוד בן דרור: אני לא מניח שהוא ישלם פחות משכר המינימום אבל זה יאפשר למעסיקים להוריד את השכר בדיוק עד לשכר המינימום כי הוא יודע שהעובד רואה את תוספת השכר.

אהוד בן דרור: לסיכום, עמדת הממשלה היתה להתנגד, והעמדה נאמרה במפורש.

אהוד בן דרור: כמובן שהצעת החוק הזאת יש לה פוטנציאל מאוד גדול, אני תיארתי גם היבטים שליליים מאוד שהיא טומנת בחובה, אנחנו מעריכים את עלות הצעת החוק במעל לחמישה מליון שקלים, מספיק ש- 2% מהפוטנציאל הזה יכנס מדובר בכ- 2,000 עובדים.

אבי צרפתי: לפי עבודות מחקר שנעשו במוסד לביטוח לאומי בשנים 97-98 התגלה לנו שכ- 40% מהחיילים שקיבלו מענק בשנת 97 נשארו לעבוד באותו ענף גם שנה לאחר מכן וגם שנה וחצי לאחר מכן וזאת להערכתנו הצלחה מאוד גדולה ואולי הפתעה מכיוון שכולם חשבו שהחיילים המשוחררים מנצלים את תקופת העבודה במענק, לוקחים את הכסף ונוסעים למזרח אסיה או לדרום אמריקה ולא כך הוא, מסתבר שלא כולם הולכים מיד ללמוד במוסדות להשכלה גבוהה ולא כולם נוסעים.

אבי צרפתי: ההצלחה של חיילים משוחררים להחזיק מעמד בעבדות מסויימות שהן בענפים שונים בעבודות הנדרשות, הוכיחה את עצמה.

אבי צרפתי: יכול להיות שצריך לעשות מעקבים נוספים, אבל זה בהחלט לא שחור לבן.

הצבעה: מי בעד קבלת החוק כלשונו לאחר התיקונים שהכנסנו בו?

הצבעה: מי נגד?

הצבעה: אין.

הצבעה: התקבל פה אחד.